ढकाल
ढकाल नेपालको लगभग सबै क्षेत्र तथा भारतको सिक्किम राज्यको केही क्षेत्रमा बसोबास गर्ने ब्राह्मण तथा क्षेत्री वर्णमा विभाजित एक थर हो। ढकालहरू ऋषि वशिष्ठको वंशज ऋषि उपमन्युका प्रत्यक्ष वंशज हुन् भन्ने विश्वास गरिन्छ। नेपालको अछाम र गोरखा जिल्लाको ढापुक भन्ने ठाउँबाट यिनीहरूको उत्पत्ति भएको मानिन्छ। भारतको सिक्किमी ढकालहरू सिक्किममै बसोबास गर्दै आएका छन् भने मध्यपश्चिमी नेपालका ढकालहरू स्याङ्जा, गोरखालगायत पूर्वी नेपालतिर बसाइँ सरेका थिए। ढकालहरू गोरखा राज्यमा बाहुन पुजारीहरूले गर्ने पूजा र ज्योतिषीय कार्यमा संलग्न थिए। ज्योतिषी कुलानन्द ढकालसँग युद्धअघि पृथ्वीनारायण शाहले सल्लाह लिने गर्दथे। भोजपुर र गोरखामा पर्ने याकु क्षेत्रलाई ढकालको बिर्ता भनेर चिनिन्छ। नेपालको स्याङ्जा, गोरखा, तेह्रथुम, भोजपुर र गोरखा जिल्लाबाट उल्लेखनीय ढकालहरूको जन्मस्थल रहेको छ।

प्रख्यात ढकालहरू

ढकाल थर भएका केही प्रख्यात व्यक्तिहरूको सूची निम्नानुसार छन् ।
 कुलानन्द ढकाल - गोरखाका राजा पृथ्वीनारायण शाहका ज्योतिषी र तान्त्रिक 
 एकनाथ ढकाल - नेपाल परिवार दलको अध्यक्ष तथा पूर्व सहकारी र गरीबी निवारण मन्त्री
 रामकृष्ण ढकाल - नेपालका आधुनिक गायक
 चन्द्रप्रसाद ढकाल - युवा उद्यमी, ग्लोबल आईएमई बैंकका अध्यक्ष
 रामनाथ ढकाल - नेपाली राजनीतिज्ञ

सन्दर्भ सामग्रीहरू

नेपाली मूलका थरहरू
ब्राह्मण समुदाय
खस जातिका थरहरू